
K bodu č. 19 
STANOVISKO

k návrhu nariadenia vlády Slovenskej republiky, ktorým sa ustanovuje výška úhrady za užívanie vymedzených úsekov diaľnic a rýchlostných ciest pre motorové vozidlá a jazdné súpravy
I
Návrh nariadenia vlády Slovenskej republiky, ktorým sa ustanovuje výška úhrady za užívanie vymedzených úsekov diaľnic a rýchlostných ciest pre motorové vozidlá a jazdné súpravy predkladá na rokovanie vlády Slovenskej republiky 1. podpredseda vlády a minister  dopravy, pôšt a telekomunikácií Slovenskej republiky ako iniciatívny materiál.                                                                                                                                                                                                                                                                                                 
Predkladateľ uvádza, že návrh nariadenia vlády je v súlade s Ústavou Slovenskej republiky, ústavnými zákonmi, všeobecne záväznými právnymi predpismi a medzinárodnými zmluvami, ktorými je Slovenská republika viazaná, ako aj s právom Európskej únie.
Návrh nariadenia vlády nebude mať podľa predkladateľa dopad na štátny rozpočet, rozpočty obcí, rozpočty vyšších územných celkov a na zamestnanosť, ale predpokladá nevýrazný dopad na podnikateľské prostredie a na hospodárenie obyvateľstva.

Návrh nariadenia vlády bol predmetom pripomienkového konania, ktorého výsledky sú uvedené vo vyhodnotení pripomienkového konania.
II

Dôvodom na predloženie návrhu nariadenia vlády je úprava sadzobníka úhrad za užívanie vymedzených úsekov diaľnic a rýchlostných ciest pre motorové vozidlá a jazdné súpravy do 3,5 t ako aj motorové vozidlá kategórie M1, N1,  M1G a N1G bez ohľadu na celkovú hmotnosť jazdnej súpravy formou diaľničnej nálepky, ktorým sa zvyšuje cena diaľničných nálepiek v priemere o 40,3 %. 

III
Návrh nariadenia vlády nebol predmetom rokovania Legislatívnej rady vlády Slovenskej republiky.
IV
Sekcia vládnej legislatívy Úradu vlády Slovenskej republiky odporúča vláde Slovenskej republiky návrh nariadenia vlády schváliť v predloženom znení.
V Bratislave 27.10.2010
